**04. juuni 2025 toimunud üldkoosolekul tehtud muudatused Nelja Valla Kogu 2023-2027+ ühisstrateegiasse**

Strateegiadokumendis on ~~eemaldatud tekst punaselt ja mahajoonitult~~ ning uus lisanduv tekst on kollase taustavärviga.

**Muutmisvajaduse põhjendused**

Valdavalt puudutavad muudatused toetusmeetmetega seotud peatükke.

* Läbivalt on kõigis meetmetes vähendatud tulemusnäitajate sihttasemete arvulisi suurusi, kuna need on esimeste taotlusvoorude läbiviimise järgselt hinnates liigselt ülepaisutatud ning nende täitmine ei pruugi osutuda reaalseks.
* Meetmete rahaliste mahtude juurde on lisatud, et nende täpne osakaal kogu eelarvest otsustatakse iga-aastase rakenduskava kinnitamisega, et oleks võimalik operatiivsemalt suunata rahalisi vahendeid eri meetmete vahel, kui on näha ala- või ületaotlemist mõnes meetmes.
* Meetme 4 „Sotsiaalse kaitse suurendamine“ osas on koostatud uued ja kompaktsemad hindamiskriteeriumid, mis on vastavuses meetme iseloomuga.
* Koostööprojektide meetme puhul on piirkonna turundamise osas laiendatud piirkonda ning märgitud koostööpiirkonnaks üldisemalt Loode- ja Põhja-Eesti ning Nelja Valla Kogu tegevuspiirkond.

**Muudatused alapeatükkide kaupa**

* + 1. **Kogukondade toetamine**
* Tabel 2, Tulemusnäitajatest vähendada mõõdiku *„Sellised tegevused, mis aitavad kaasa keskkonnasäästlikkusele ja kliimamuutuste leevendamise ja nendega kohanemise eesmärkide saavutamisele maapiirkondades (R.27)“* *sihttaseme numbrit 10 pealt 5-le.*
* Tabel 2, Tulemusnäitajatest jätta välja mõõdik *„Toetatud arukate külade strateegiate arv (R40)“ sihttase 10tk* (pole selles meetmes asjakohane, pigem koostööprojektide toetusmeetmega seonduv)
* Tabel 3, täiendada *„Meetme osakaal rahastusest hinnanguliselt 45%“* lausega „*täpne osakaal otsustatakse igal aastal rakenduskava kinnitamisel“*
* Tabel 3, muuta minimaalne toetussumma senise 5000 euro asemel *3000* euro peale
* Tabel 3, täiendada maksimaalset toetussummat lausega:  *iga aastase rakenduskva kinnitamisel on õigus vastava aasta maksimaalset toetussummat muuta*

**3.2.2 Ettevõtluse arendamine**

* Tabel 4, Tulemusnäitajates vähendada mõõdiku „*Selliste tegevuste arv, mis aitavad kaasa keskkonnasäästlikkusele ning kliimamuutuste leevendamise ja nendega kohanemise eesmärkide saavutamisele maapiirkondades (R.27)“* sihttaset 3 peale.
* Tabel 4, Tulemusnäitajates vähendada mõõdiku „*Ühise põllumajanduspoliitika (ÜPP) projektides toetatud uued töökohad (R.37)“* sihttaset 3 peale

Hetkel on märgitud 10 uut töökohta, kuid see on pigem ebareaalne, kuna taotlustega elluviidavad investeeringud osaliselt pigem vähendavad töökohti (nt. automatiseerimine).

* Tabel 4, Tulemusnäitajates vähendad mõõdiku „*ÜPP toetusel arendatud maapiirkondade ettevõtete, sealhulgas biomajanduse ettevõtete arv (R.39)*“ sihttaset 15-le.
* Tabel 5, täiendada *„Meetme osakaal rahastusest hinnanguliselt 30%“* lausega „*täpne osakaal otsustatakse igal aastal rakenduskava kinnitamisel“*
* Tabel 5, muuta minimaalne toetussumma senise 5000 euro asemel *3000* euro peale
* Tabel 5, täiendada maksimaalset toetussummat lausega:  *iga aastase rakenduskva kinnitamisel on õigus vastava aasta maksimaalset toetussummat muuta*
  + 1. **Piirkonna arendamine (ühisprojektide meede)**
* Tabel 6, Vähendada mõõdiku „*ÜPP toetusel arendatud maapiirkondade ettevõtete, sealhulgas biomajanduse ettevõtete arv (R.39)“* sihttaset 3 peale *(hetkel on 10)*
* Tabel 6, Vähendada mõõdiku „*Toetatud sotsiaalse kaasamise projektidega hõlmatud isikute arv (R. 42)“* sihttaset 300 peale *(hetkel on 1000)*, kuna senise taotlemise põhjal on projektide iseloom selline, et otseselt kaasatud osalejaid on pigem vähem.
* Tabel 7, Täiendada ettevõtjatele suunatud toetavaid tegevusi ja lisada „*õppereisid*“.
* Tabel 7, täiendada *„Meetme osakaal rahastusest hinnanguliselt 15%“* lausega „*täpne osakaal otsustatakse igal aastal rakenduskava kinnitamisel“*
* Tabel 7, muuta minimaalne toetussumma senise 5000 euro asemel *3000* euro peale
* Tabel 7, täiendada maksimaalset toetussummat lausega:  *iga aastase rakenduskva kinnitamisel on õigus vastava aasta maksimaalset toetussummat muuta*

**3.2.4 Sotsiaalse kaitse suurendamine (Euroopa Sotsiaalfond+ meede)**

* Tabel 9, meetme raames toetatav maksimaalne toetussumma on täpsustatud arvuga 6029 eurot *(see on määrusega paika pandud summa)*
* Tabel 9, hindamiskriteeriumite osas on viidud sisse muudatus, uus sõnastus on: „*Rakendatakse erinevaid kriteeriume võrreldes teiste meetmetega, vt ptk 3.5*“

**3.2.5 LEADER-koostöö (tegevusrühma meede)**

* Korrigeerida ja täiendada meetme raames rakendatavaid prioriteetseid teemasid.

Lisada: *Arukate külade ja kogukondade kontseptsiooni rakendamine.*

Korrigeerida:

Kehtiv sõnastus: *Loode-Eesti turundamine koostöös Lääne-Harju Koostöökogu ja Kodukant Läänemaaga.*

Uus sõnastus: *Loode- ja Põhja-Eesti ning Nelja Valla Kogu tegevuspiirkonna turundamine koostöös teiste LEADER tegevusrühmade ja partneritega.*

* Tabel 11, täiendada *„Meetme osakaal rahastusest hinnanguliselt 10%“* lausega „*täpne osakaal otsustatakse igal aastal rakenduskava kinnitamisel“*

**4.2. Rahastamiskava**

* Tabel 13, lisatakse tabeli järgselt täpsustav lause: „*LEADER-meetmete rahastamise täpne osakaal ja summa meetmete kaupa täpsustatakse iga-aastase rakenduskavaga kinnitamisega.“*

**4.5. Taotluste hindamine**

* Lisatud on lause „Meede 4 puhul kasutatakse LEADER meetmetest erinevaid kriteeriume“.
* Lisatud on Tabel 15 Hindamiskriteeriumid (meede 4 „Sotsiaalse kaitse suurendamine“), millega sätestatakse vastava meetme hindamiskriteeriumid.